
JUDEŢUL BISTRIŢA-NĂSĂUD

CONSILIUL  JUDEŢEAN                                                                                                 
HOTĂRÂRE
privind aprobarea Planului Local de Acţiune pentru Mediu al judeţului Bistriţa-Năsăud, revizuit în anul 2015
Consiliului Judeţean Bistriţa-Năsăud, întrunit în şedinţă ordinară, în prezenţa preşedintelui şi a 28 consilieri judeţeni;
    
Având în vedere:

- expunerea de motive nr. 4421 din 23.03.2016 a vicepreşedintelui Consiliului Judeţean Bistriţa-Năsăud;

- raportul nr. VA/4424/23.03.2016 al Direcţiei tehnice, investiţii, lucrări publice din cadrul Consiliului Judeţean Bistriţa-Năsăud;
- adresa nr. 77/06.01.2016 a Agenţiei pentru Protecţia Mediului Bistriţa-Năsăud, înregistrată la Consiliul Judeţean Bistriţa-Năsăud cu nr. V/336/07.01.2016;

- adresa nr. 1512/09.02.2016 a Agenţiei pentru Protecţia Mediului Bistriţa-Năsăud, înregistrată la Consiliul Judeţean Bistriţa-Năsăud cu nr. V/2185/09.02.2016;

- Ghidul practic al planificării de mediu, publicat în anul 2009 de către Agenţia Naţională pentru Protecţia Mediului pe site-ul www.apm.ro;
- prevederile Ordinului Instituţiei Prefectului judeţului Bistriţa-Năsăud nr. 85/19.08.2014, privind stabilirea componenţei structurilor organizatorice implicate în revizuirea Planului Local de Acţiune pentru Mediu al judeţului Bistriţa-Năsăud;
- prevederile Ordinului Instituţiei Prefectului judeţului Bistriţa-Năsăud nr. 145/22.12.2014, privind completarea componenţei structurilor organizatorice implicate în revizuirea Planului Local de Acţiune pentru Mediu al judeţului Bistriţa-Năsăud;
- Memorandumul de cooperare din 16 octombrie 2014, încheiat între Agenţia pentru Protecţia Mediului Bistriţa-Năsăud şi instituţiile care intră în componenţa Comitetului de Coordonare;

- prevederile art.7 din Legea nr. 52/2003 privind transparența decizională în administrația publică, republicată;

-  procesul-verbal nr. IBa/4541 din 25.03.2016 al Serviciului administrație și relații publice din cadrul Consiliului Județean Bistrița-Năsăud;

- prevederile Legii nr. 86/2000 pentru ratificarea Convenţiei privind accesul la informaţie, participarea publicului la luarea deciziei şi accesul la justiţie în problemele de mediu, semnată la Aarhus la 25 iunie 1998;
- Ordonanţa de Urgenţă nr. 195/2005 privind protecţia mediului, aprobată cu modificări prin Legea nr. 265/2006;
· raportul nr. IBa/4969 din 31.03.2016 al Comisiei de administraţie;

· raportul nr. IBa/4970 din 31.03.2016 al Comisiei economice;
· raportul nr. IBa/4972 din 31.03.2016 al Comisiei de urbanism.
În temeiul prevederilor art.49, art.91 alin.(1) lit.b), alin.(3) lit.d), alin.(5) lit.a) pct.9,  art.97, şi art.115 alin.(1) lit.c) din Legea nr.215/2001 privind administraţia publică locală, republicată, cu modificările şi completările ulterioare,
HOTĂRĂŞTE:
Art.1. (1) Se aprobă Planul Local de Acţiune pentru Mediu al județului Bistriţa-Năsăud, revizuit în perioada octombrie 2014 - decembrie 2015, potrivit anexei care face parte integrantă din prezenta hotărâre.
(2) Planul Local de Acţiune pentru Mediu al județului Bistriţa-Năsăud, revizuit, are o valabilitate de 5 ani de la data aprobării şi poate fi revizuit.
Art.2. Prezenta hotărâre a fost adoptată cu un număr de 24 voturi ”pentru” și 5 ”abțineri”.
Art.3. Cu ducerea la îndeplinire a prevederilor prezentei hotărâri se încredinţează Direcţia tehnică, investiţii, lucrări publice din cadrul Consiliului Judeţean Bistriţa-Năsăud.
Art.4. Prezenta hotărâre se va publica în Monitorul Oficial al judeţului Bistriţa-Năsăud.
Art.5. Prezenta hotărâre se comunică de către Serviciul administraţie şi relaţii publice cu: 
- Direcţia tehnică, investiţii, lucrări publice;
- Agenţia pentru Protecţia Mediului Bistriţa-Năsăud;
- Unităţile Administrativ Teritoriale ale judeţului Bistriţa-Năsăud;
- Asociaţia de Dezvoltare Intercomunitară pentru Gestionarea   Integrată a Deșeurilor Municipale în Județul Bistrița-Năsăud;

- Asociaţia de Dezvoltare Intercomunitară pentru Servicii de Alimentare 

cu Apă şi de Canalizare în judeţul Bistriţa-Năsăud;

- S.C. Vitalia Servicii pentru Mediu S.A. Bistrița;
- S.C. Vitalia Servicii pentru Mediu - Tratarea Deşeurilor S.R.L. Boldești Scăeni;

- S.C. AQUABIS S.A. Bistriţa;

- Instituţia Prefectului judeţul Bistriţa-Năsăud.

PREȘEDINTE,

EMIL RADU MOLDOVAN

                                                                                     MICA OPREA

